Document ID: /roh_data/filtered/fineweb-2-filterrobots_roh.jsonl.gz/2808

Ils ultims trais onns è il return dals urs daventà ina realitad. Ils ins han in grond plaschair ed auters vesessan il pli gugent, sche quests animals restassan là nua che els èn. Quest return d'in animal oriundamain indigen è per tuttas dus varts ina sfida.
D'ina vart sto ins empruvar d'evitar ils privels d'in inscunter urs-uman e da l'autra vart duess l'uman conceder a l'urs ses spazi vital, ils conflicts èn programmads. Cun ir dals onns vegn quai però segir a dar ina tscherta disa e quai che procura oz per discussiun emoziunalas, vegn magari ad esser en futur la normalitad.